open-index/open-wikipedia-markdown huggingface dataset:
Drienok (vrch vo Veľkej Fatre)

**Drienok** (staršie aj **Drieňok**) () je vápencovo-dolomitový vrch v juhozápadnej časti Veľkej Fatry. Nachádza sa približne  východne od Turčianskych Teplíc.

## Poloha
Nachádza sa v juhozápadnej časti Veľkej Fatry, v geomorfologickom podcelku Bralná Fatra. Leží na pomedzí okresov Martin a Turčianske Teplice a zasahuje do katastrálneho územia obcí Blatnica a Mošovce. Ide o najvyšší vrchol hrebeňa, ktorý sa tiahne od Blatnice juhovýchodným smerom a tvorí južný okraj Blatnickej doliny. Je súčasťou Národného parku Veľká Fatra. 

## Popis
Drienok je mohutný vrch, ktorý dominuje oblasti pohoria južne od Blatnickej doliny. Je viditeľný z veľkej časti horného Turca. Severnými susedmi sú vrchy Ostrá () a Chládkové úplazy (), východne leží Haľamova kopa () a juhovýchodne Veľký () a Malý Rakytov (). Severné svahy masívu odvodňujú prítoky Blatnického potoka, južné potok Rakša do rieky Turiec.

### Výhľady
Sčasti skalnatý vrchol s menšími horskými lúkami, značná nadmorská výška a poloha vrchu na okraji pohoria umožňujú z vhodných lokalít výborný výhľad. Viditeľná je veľká časť Veľkej Fatry, južným smerom vidieť časť Kremnických vrchov, nasleduje pohorie Žiar, Vtáčnik, Strážovské vrchy a Malá Fatra. Vidieť tiež veľkú časť Turca a pri vhodných podmienkach možno pozorovať i vzdialenú Kubínsku hoľu, Veľký Choč či Poľanu.

## Prístup
* po  značkovanom chodníku z Rakše
* po  značkovanom chodníku z Mošoviec

## Referencie

## Pozri aj
* Národný park Veľká Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Mošovce
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Turčianske Teplice
Mača (dolina)

**Mača** je dolina v južnej časti Veľkej Fatry. 

Preteká ňou potok Rakša. Vedie ňou modro-značkovaný chodník z obce Rakša, resp. Mošovce na vrch Drieňok ().

## Externé odkazy
* Poloha na turistickej mape

Kategória:Doliny Veľkej Fatry
Kategória:Mošovská pahorkatina
Kategória:Mošovce
Tiger Woods

**Eldrick „Tiger“ Woods** (* 30. december 1975, Cypress, Kalifornia, USA) je americký golfista. Woods bol v roku 2005 a 2006 najlepšie plateným športovcom. V rebríčku PGA je v súčasnosti na 26. mieste. Vyhral 15 turnajov major (Masters (4), U.S. Open (2), British Open (3), PGA (4)).  

## Referencie


## Iné projekty
 

Kategória:Osobnosti z Kalifornie
Kategória:Golfisti USA
Kategória:Miliardári USA
Rybárpole

**Rybárpole** je mestská časť Ružomberka. Leží na pravom brehu rieky Váh, pod kopcom Čebrať. Nachádza sa tu skrachovaná fabrika Texicom, ale tiež Kostol Svätej rodiny a železničná zastávka Ružomberok-Rybárpole. V jej blízkosti sa tiež nachádza Katolícka univerzita a štadión MFK Ružomberok.

Mestská časť Rybárpole bola k mestu Ružomberok katastrálne pričlenená v roku 1894, a v roku 1910 administratívne.

## Doprava
Hromadné dopravné spojenie so zvyškom Ružomberka tvoria linky MAD č. 5, 6 a 7. Tiež sa tu nachádza železničná zastávka Ružomberok-Rybárpole, ktorá sa nachádza na železničnom ťahu Žilina-Košice, kde stoja osobné vlaky. S Hrboltovou má cestné spojenie, so zvyškom Ružomberka tromi mostmi, jeden cestný (Textilná ul.), dva pre chodcov, z toho jeden nepoužiteľný.

## Zaujímavé stavby
* Kostol Svätej Rodiny
* Železničná zastávka Ružomberok-Rybárpole
* Priemyselný komplex bývalej fabriky Texicom

Kategória:Mestské časti Ružomberka
Texicom

**Texicom** alebo **BZVIL - Bavlnárske závody Vladimíra Iľjiča Lenina** je skrachovaná fabrika v Ružomberku na výrobu textílií s bohatou históriou. 

## História továrne
Továreň bola postavená na konci devätnásteho storočia v severozápadnej časti mesta a na pravom brehu rieky Váh, v mestskej časti Rybárpole (k mestu pričlenená katastrálne 1894 a administratívne 1910). Výroba bola spustená v roku 1895 v 1. pradiarni na anglických strojoch značky Asa Lees a Dobson Barlow. Textilka niesla názov po priemyselníkovi Izákovi Mautnerovi. Počas veľkej hospodárskej krízy sa fabrika dostala do finančných problémov, obrat nastal až vojnovou konjunktúrou. Na konci 2. svetovej vojny podnik tradične dočasne zastavil výrobu. Počas jej najúspešnejšieho obdobia v 60. a 70. rokoch 20. storočia zamestnávala až 5 000 ľudí nielen z Ružomberka a okolia, ale aj z ostatných štátov socialistického tábora. Po roku 1989 bola ružomberská textilka sprivatizovaná spoločnosťou Technoconsulting, spol. s r. o., Bratislava, ktorá si však neplnila svoje záväzky, v roku 1997 na čas dokonca prerušila výrobu. Privatizačná zmluva bola zrušená, konateľom a neskorším posledným majiteľom továrne sa stal Vlastimil Koiš. Spoločnosť ešte hľadala potenciálnych investorov, ale ani to nezabránilo vstupu do konkurzu.   Dnes sa v areáli továrne nachádzajú sklady rôznych firiem a opustené - chátrajúce budovy. Spoločnosť patrí medzi najväčších dlžníkov mesta Ružomberok a dlhuje aj Sociálnej poisťovni a Všeobecnej zdravotnej poisťovni. 

## Predchádzajúce názvy
* Jolesch Gyula Magyar Textilipar (od 1898)
* Mautnerove textilné závody
* Bavlnárske závody V. I. Lenina
* BAVLNÁRSKE ZÁVODY - TEXICOM, s.r.o
* TEXICOM - RTZ, s r.o
* TEXICOM s.r.o

## Externé odkazy
*Texicom, s. r. o - Portál spolocnost.info 

## Referencie

Kategória:Ružomberok
Kategória:Zaniknuté podniky na Slovensku
Kategória:Textilné podniky na Slovensku
Aphrosaurus

**Aphrosaurus** (v preklade *jašter z morskej peny*) je vyhynutý rod dlhokrkých plesiosaurov z čeľade Elasmosauridae, ktoré sa v období neskorej kriedy (stupeň mástricht, pred približne 70 Ma) vyskytovali na území dnešnej Kalifornie. Zahŕňa jediný druh – **Aphrosaurus furlongi**.

## Opis
Bol to ľahšie stavaný plesiosaurus, mal odhadovanú dĺžku  a polovicu z nej tvoril jeho krk vystúžený 57 stavcami. Podľa Wellesovho opisu bol Aphrosaurus „menej aktívny ako jeho príbuzný Morenosaurus, mal však dlhší krk“. Je známy z neúplných kostier bez hlavy od dospelého a mladého jedinca.

## Etymológia
Meno Aphrosaurus v preklade znamená „jašter z morskej peny“ a je zložené z gréckych slov *aphros* (slovensky: morská pena) a *sauros* (slovensky: jašter).

## Referencie

Kategória:Elasmosauridae
Kategória:Plesiosaury žijúce v kriede
Rye Water

[thumb|Sútok s riekou [Liffey]]

**Rye Water** alebo **River Rye** (ír. *An Rí*) je rieka vo východnom Írsku. Je to ľavostranný prítok Liffey a meria .

Pramení juhozápadne od obce Summerhill v grófstve Meath. Na hornom toku tečie juhovýchodným smerom, potom tečie súbežne s korytom Royal Canal, pričom vytvára hranicu medzi administratívnymi jednotkami Meath na severe a Kildare na juhu. Následne tečie okrajom mesta Kilcock, stáča sa na východ a severne od mesta Maynooth priberá sprava Lyreen. Na dolnom toku preteká sústavou malých vodných nádrží (The Lake), mení smer toku viac na juhovýchod a preteká intravilánom mesta Leixlip. Tu sa napokon stáča na juh a na okraji mesta ústi do Liffey.

Kategória:Povodie Liffey
Kategória:Rieky v Írsku
Kultúrny dom Andreja Hlinku

**Kultúrny dom Andreja Hlinku** alebo skrátene **KDAH** je multifunkčná budova v centre Ružomberka. Nachádza sa tu hotel, kino, kaviareň, reštaurácia, herňa, bar, telocvičňa, informačné centrum, divadelná sála, obchody, kancelárske priestory a tiež banka. Celková zastavaná plocha predstavuje 3 010 m². Budova je centrom spoločenského a kultúrneho života obyvateľov Ružomberka.

## Dejiny
Základný kameň bol položený 19. júna 1927. Dokončenú stavbu posvätil a odovzdal do užívania 30. decembra 1928 spišský biskup Ján Vojtaššák. Na financovanie stavby daroval celý svoj majetok Andrej Hlinka a finančne prispeli aj americkí Slováci. 

Skoro celá budova bola zatvorená z dôvodu rozsiahlej rekonštrukcie na konci 80. rokov. Na rekonštrukciu budovy bol zvolený Rondokubistický sloh. Z finančných dôvodov trvala rekonštrukcia viac ako dvadsať rokov. Zrenovovaná budova a jej hotelová časť boli slávnostne otvorené v januári 2003, nasledovala renovácia kultúrno-spoločenskej časti, počas ktorej bola kompletne zrenovovaná Veľká dvorana a tiež Kino Kultúra, ktoré sa tak stalo jedným z najmodernejších na Slovensku.

## Externé odkazy
* Film ''Hlinka'' (RTVS, MOOVI, 2018)  

Kategória:Stavby v Ružomberku
Kategória:Andrej Hlinka
Ward

**Ward** môže byť:

*priezvisko:
**Bill Ward, bubeník skupiny Black Sabbath
**Cameron Ward, kanadský hokejista
**Lester Frank Ward, americký sociológ
**Martin R. Ward, anglický prekladateľ
**Sela Ward, americká herečka
**Seth Ward, anglický matematik
**Alasdair „Algy“ Ward, anglický hudobník
*planétka, pozri 4908 Ward
*rieka v Írsku, pozri Ward (rieka)
*ostrov v New York City, pozri Ward’s Island
Ward (rieka)

**Ward** (angl. *Ward River*) je rieka vo východnom Írsku. Je to pravostranný prítok Broad Meadow Water a meria .

Vzniká severne od mesta Dunboyne pri osade Killester. Najprv tečie smerom na juhovýchod územím grófstva Meath a v blízkosti Priest Town sa stáča na východ. Následne podteká cestu N2, vteká na územie grófstva Fingal a sprava priberá významnejší prítok z oblasti Belgree. Na dolnom toku preteká parkom Ward River Valley Park, následne aj intravilánom mesta Swords, kde sa stáča smerom na sever, podteká ešte cestu R132 a SSV od centra mesta ústi do Broad Meadow Water.

Kategória:Rieky v Írsku
Rozvodovosť

**Rozvodovosť** je demografický proces, ktorý sleduje rozvody ako hromadný jav.

Medzi hlavné ukazovatele rozvodovosti patria:
* *Hrubá miera rozvodovosti* je aktuálny počet rozvodov na 1000 obyvateľov.
* *Úhrnná rozvodovosť* je priemerný počet rozvodov pripadajúcich na jeden sobáš.

## Výpočet
Zoznam demografických ukazovateľov rozvodovosti a postup pre ich výpočet:
* *Hrubá miera rozvodovosti* (vyjadruje sa v promile, teda na 1000 obyvateľov; R = počet rozvodov v danom roku; P = veľkosť populácie):
:r=\dfrac{R}{P}
* *Index rozvodovosti* (S = počet sobášov v danom roku) je aktuálny pomer sobášov a rozvodov:
:ir=\dfrac{R}{S}
* *Miera rozvodovosti podľa veku* (x = vek, pre ktorý sa ukazovateľ počíta; *pohl* = pohlavie, pre ktoré sa ukazovateľ počíta):
:r_x^{pohl}=\dfrac{R_x^{pohl}}{P_x^{pohl}}
* *Úhrnná rozvodovosť* (_tR^y = počet rozvodov manželstiev trvajúcich y rokov; _{t-y}S = počet sobášov pred y rokmi):
:_tur=\sum_{y=0}^{\infty}\dfrac{_tR^y}{_{t-y}S}
* *Priemerný vek pri rozvode*:
:xr^{pohl}=\dfrac{\sum_{x=16}^{\infty}x\times r_x^{pohl}}{\sum_{x=16}^{\infty}r_x^{pohl}}

## Externé odkazy
* 

Kategória:Demografia
Kategória:Štatistika
Kategória:Sociológia
Herný engine

náhľad|PlayCanvas Editor - ukážka herného enginu
**Herný engine** je softvérové ​​vývojové prostredie určené pre ľudí na vytváranie videohier. Je naprogramované v programovacom jazyku. Vývojári používajú herné enginy na vytváranie hier pre konzoly, mobilné zariadenia a osobné počítače. Základná funkcionalita, ktorú zvyčajne poskytuje herný engine, obsahuje tzv. render engine (generácia videnia sveta) pre 2D alebo 3D grafiku, fyzikálny engine alebo detekciu kolízií (a kolíznu odozvu), zvukové, skriptovacie, animačné nástoje, umelú inteligenciu, možnosť hry pre viacerích hráčov, streaming, riadenie pamäte, navlečenie, lokalizácia, grafické scény a môže obsahovať aj podporu videa pre kinematiku. Vývojári taktiež často šetria proces vývoja hier opätovným použitím, úpravou veľkej časti toho istého herného enginu na výrobu rôznych hier alebo na pomoc pri prenášaní hier na viacero platforiem a snažia sa čo najviac.

## Referencie

*

## Iné projekty
Mauzóleum Andreja Hlinku

thumb|Mauzóleum Andreja Hlinku a Kostol sv. Ondreja

**Mauzóleum Andreja Hlinku** alebo **Pamätník Andreja Hlinku** sa nachádza v Ružomberku priamo pod kostolom sv. Ondreja. V roku 2007 prijala Národná rada Slovenskej republiky zákon o zásluhách Andreja Hlinku, podľa ktorého sa mauzóleum považuje za pietne miesto. Telo Andreja Hlinku sa v ňom nenachádza. Ako hrobka slúžilo mauzóleum len v rokoch 1939 až 1945. Dodnes sa nevie, prečo je sklo, pod ktorým bolo uložené telo Andreja Hlinku, prestrelené guľkou. Priestrel vznikol v roku 1968 v Dóme sv. Martina, kde bola dočasne umiestnená Hlinkova rakva. Osud Hlinkových pozostatkov je dosiaľ neznámy, avšak niektorí historici tvrdia že pozostatky sú uložené v krypte Dómu sv. Martina v Bratislave kvôli blížiacej sa Červenej armáde. Jeho vyobrazenie sa tiež nachádzalo na slovenskej bankovke s nominálnou hodnotou 1 000 Sk.

## Dejiny mauzólea
Andrej Hlinka bol 5.8.1938 pochovaný do krypty jezuitov v Ružomberku. Mestská rada sa rozhodla transformovať vznikajúci pamätník obetiam prvej svetovej vojny na mauzóleum, ktoré by tak pripomínalo jednu z najvýznamnejších osobností Slovenska. Napokon po viac ako roku boli Hlinkove ostatky prenesené do mauzólea 31. októbra 1939. Tam boli až do 4. februára 1945, keď ich previezli - z obáv pred poškodením prichádzajúcim sovietskym frontom - na dosiaľ neznáme miesto.

Autormi návrhu Hlinkovho mauzólea sú Gažo Olejník, Jozef Švidroň a Jozef Glončák. Pamätné miesto vybudovala firma Uhlár a Martoník z Ružomberka, spolupracovalo tiež kamenárstvo Vinduška zo Spišských Vlách a kováč Fero Milan z Ružomberka.

## Referencie

## Externé odkazy
* Film ''Hlinka'' (RTVS, MOOVI, 2018) 

Kategória:Stavby v Ružomberku
Andrej Hlinka
Kategória:Dejiny Slovenska
Kategória:Kultúrne pamiatky na Slovensku
Kategória:Andrej Hlinka
Mestská radnica (Ružomberok)

thumb|Ružomberská radnica
[thumb|[Priečelie Ružomberskej radnice]]
**Mestská radnica v Ružomberku** je historická neobaroková budova, ktorá vznikla v rokoch 1895-1898,  a ktorá bola vyhlásená za národnú kultúrnu pamiatku a v ktorej dnes sídli Mestský úrad Ružomberok. Nachádza sa na historickom Námestí Andreja Hlinku. V minulosti budova slúžila ako mestský dom a fara Andreja Hlinku.

Na budove je umiestnená pamätná tabuľa na počesť britskému publicistovi R. W. Seton-Watsonovi.

## Referencie

## Iné projekty

Kategória:Kultúrne pamiatky na Slovensku
Kategória:Stavby v Ružomberku
Kategória:Architektúra z 1898
Kategória:Radnice na Slovensku
Kategória:Novobarokové stavby na Slovensku
Železničná stanica Ružomberok

**Železničná stanica Ružomberok** je hlavná železničná stanica v Ružomberku.

Nachádza sa v obci Likavka, na pravom brehu Váhu, teda mimo katastra mesta, napriek tomu v blízkosti jeho centra. Bola vybudovaná počas výstavby Košicko-bohumínskej železnice v roku 1871 a jej súčasťou je historická budova, zapísaná do zoznamu slovenských národných kultúrnych pamiatok.

Leží na trati ŽSR č. 180 (Žilina – Košice), ktorej úsek s touto stanicou (Poprad-Tatry – Žilina) bol sprevádzkovaný 8. decembra 1871, a ktorá je súčasťou paneurópskeho koridoru č. 5.

V období  5. jún 1908 – 28. september 1974 odtiaľto vychádzala aj trať Ružomberok – Korytnica-kúpele.

## Trate a doprava
* Železničná trať Žilina – Košice (trať č. 180)
* Železničná trať Ružomberok – Korytnica (zrušená trať)

## Rekonštrukcia
Vo februári 2016 bola plánová troj až štvormesačná rekonštrukcia výpravnej budovy a informačného zariadenia. Podľa Denníka SME, „*Stavebné práce zahŕňajú úpravu fasády objektu stanice, úpravu nástupišťa, opravia a doplnia historické oplotenie. Ráta sa aj s opravou plechovej strechy, obnovením prístrešku na nástupišti a obnovou klampiarskych prvkov. Opravia aj vonkajšie osvetlenie a osadia plechové tabule s názvom stanice.*“ Rekonštrukcia stanice by mala vyjsť na približne 100 tisíc eur. Ďalších 150 tisíc eur by malo ísť na zlepšenie informačného systému. Na stanici pribudnú digitálne tablule odchodov a príchodov.

Rekonštrukcia bola v júni 2018 pripravovaná. Podľa webu ŽSR projekty zahrňujú. „*rekonštrukciu  povrchových  úprav (fasáda, ozdobné drevené  prvky, strecha), bleskozvod, oplotenie, kryté  nástupište pri objekte, vonkajšie osvetlenie, úprava  vstupov do  budovy, informačné  zariadenia  pre  cestujúcich, Wifi*“

Na stanici má byť tiež rozšírený mestský systém pripojenia na wifi.

## Referencie

## Iné projekty

## Externé odkazy
* Železničná stanica Ružomberok na Rail.sk
* ABECEDNÝ ZOZNAM STANÍC ŽSR
* Železničná trať Poprad-Tatry – Žilina na Rail.sk

## Zdroj
* Železničná stanica na vlaky.net　

Kategória:Likavka
Kategória:Doprava v Ružomberku
Kategória:Kultúrne pamiatky v okrese Ružomberok
Ružomberok
Simple Minds

**Simple Minds** je škótska hudobná skupina, populárna hlavne v druhej polovici 80. rokoch. Skupina sa sformovala v roku 1977 v Glasgowe a dodnes vydala 15 štúdiových albumov a rôzne iné kompilácie.

Simple Minds vydali viacero skladieb, ktoré sa neskôr stali hitmi, najznámejším je „Don't You (Forget About Me)“ zo soundtracku k filmu *[[The Breakfast Club]]*.

Zakladajúcimi členmi skupiny sú spevák Jim Kerr, gitarista Charlie Burchill a bubeník Mel Gaynor, ktorí tvoria jadro skupiny dodnes. Členom skupiny je aj hráč na klávesy Mark Taylor a basgitarista Eddie Duffy.

## Členovia skupiny
### Súčasná zostava
*Jim Kerr - spev
*Charlie Burchill - gitara, klávesy
*Mel Gaynor - bicie
*Eddie Duffy - basová gitara

### Spolpracovníci
*Mark Taylor  - klávesy
*Andy Gillespie - klávesy a programovanie (štúdiové nahrávky)

### Bývalí členovia
*Michael MacNeil - klávesy (1978-1989)
*John Giblin - basová gitara (1985-1988)
*Derek Forbes - basová gitara (1978-1985 & 1997-1998)
*Brian McGee - bicie (1977-1981)
*Duncan Barnwell - gitara (1978)
*Tony Donald - basová gitara (1977-1978)
*John Milarky - gitara, spev, saxofón (1977)
*Alan MacNeil - gitara (1977)

### Bývalí členovia koncertných zostáv
*Mark Schulman - bicie - *Good News from The Next World Tour* (1994-1995)
*Malcolm Foster - basová gitara (1989-1995)
*Peter Vitesse - klávesy (1990)
*Lisa Germano - husle - *Street Fighting Years Tour* (1989)
*Robin Clark - spev - *Once Upon A Time Tour* (1985-1986)
*Sue Hadjopolous - *perkusie* - *Once Upon A time Tour* (1985-1986)
*Mike Ogletree - bicie (1982)
*Kenny Hyslop - bicie (1981-1982)

## Diskografia
* *[[Life In A Day]]* (1979)
* *[[Real To Real Cacophony]]* (1979)
* *[[Empires And Dance]]* (1980)
* *[[Sons And Fascination]]* (Sept. 1981)
* *[[Sister Feelings Call]]* (Sept. 1981)
* *[[New Gold Dream (81,82,83,84)]]* (1982)
* *[[Sparkle In The Rain]]* (1984)
* *[[Once Upon A Time]]* (1985)
* *[[In the City of Light]]* (live 1987)
* *[[Street Fighting Years]]* (1989)
* *[[Real Life]]* (1991)
* *[[Good News From The Next World]]* (1995)
* *[[Néapolis]]* (1998)
* *[[Neon Lights]]* (2001)
* *[[Cry]]* (2002)
* *[[Our Secrets Are The Same]]* 
* *[[Black and White 050505]]* (September 2005)
* *[[Live in Brussels 2006]]* (Digital Release na www.simpleminds.com)

## Zdroj

Kategória:Škótske rockové hudobné skupiny
Kategória:Hudobné skupiny z 1978
First-person shooter

náhľad|Záber z FPS hry ''S.T.A.L.K.E.R.: Shadow of Chernobyl'' (2007)

**First-person shooter** (skratka **FPS**; v preklade z angl.: strieľačka z pohľadu prvej osoby) je žáner akčných počítačových hier odohrávajúcich sa z vlastného pohľadu hráčom ovládanej postavy, teda (najmä) protagonistu. Tento termín sa používa aj na odlíšenie od akčných hier zobrazovaných z pohľadu tretej osoby (tzv. Third-person shooter – *strieľačka z pohľadu tretej osoby*).

CZ/SK komunita počítačových hráčov používa už zastaraný výraz „*doomovka*“. Označenie „*doom klon*“ potom malo celosvetový význam (obe výrazy odkazujú na legendárnu počítačovú hru Doom z roku 1993).

## Príklady hier

* herná séria Far Cry
* Wolfenstein 3D
* Blood
* Half Life 2
* herná séria Quake
* herná séria Unreal
* herná séria Half-Life
* herná séria Dark Forces
* herná séria Call of Duty
* herná séria Battlefield
* Team Fortress 2
* FPScore
* F.E.A.R.
* Duke Nukem 3D
* War Rock
* Counter-Strike

## Referencie
* 


Kategória:Žánre počítačových hier
Gymnázium sv. Andreja

náhľad|Gymnázium sv. Andreja
**Gymnázium sv. Andreja** v Ružomberku je cirkevným gymnáziom, ktoré vzniklo v roku 1992. Poskytuje štvorročné a osemročné štúdium. Nachádza sa na historickom námestí Andreja Hlinku vedľa budovy mestského úradu a Kostola sv. Ondreja.

## Externé odkazy
*Oficiálna stránka gymnázia 

Kategória:Katolícke gymnáziá na Slovensku
Kategória:Školy v Ružomberku
Roveň

**Roveň** môže byť:
*časť obce Podtureň, pozri Roveň (Podtureň)
*Sídlisko SNP v Ružomberku http://golis.sk/?ro=2002&ci=17&cl=11 
*osada pri obci:
**Jabloň, pozri Roveň (Jabloň)
**Devičie, pozri Roveň (Devičie)
**Litava, pozri Roveň (Litava)
**Tisovec, pozri Roveň (Tisovec)
Mahiľov

**Mahiľov** (, , ) je mesto vo východnom Bielorusku, približne  od hraníc s ruskou Smolenskou oblasťou a asi  od hraníc s ruskou Brianskou oblasťou. Má približne 360 918 obyvateľov (2011). Je centrom Mahiľovskej oblasti a tretím najväčším mestom Bieloruska. Rieka Dneper pretekajúca cez mesto ho delí na dve časti.

Počas druhej svetovej vojny v okolí mesta prebiehali ťažké boje. Najprv počas nacistického vpádu do krajiny, sa v oblasti mesta 23 dní bránili v obkľúčení jednotky sovietskeho 61. zboru až do svojho zničenia 26. júla 1941. Mesto bolo následne takmer tri roky okupované nemeckými vojskami. Oslobodené bolo počas operácie Bagration 27. júna 1944.

## Partnerské mestá
*  Bardejov, Slovensko
*  Gabrovo, Bulharsko
*  Kragujevac, Srbsko
*  Villeurbanne, Francúzsko
*  Tula, Rusko
*  Mykolajiv, Ukrajina

## Iné projekty

Kategória:Mestá v Bielorusku
Kategória:Mahiľovská oblasť
Neo (Matrix)

**Neo** alias **Thomas Anderson** je fiktívna filmová postava z filmu *[[Matrix (film)|Matrix]]* a jeho pokračovaní *[[Matrix Reloaded]]*, *[[Matrix Revolutions]]* a *[[The Matrix Resurrections]]*. Stvárnil ho Keanu Reeves.

## Referencie

Kategória:Matrix
Kategória:Filmové postavy
Kategória:Filmoví superhrdinovia
Alma mater

thumb|Súsošie ''Alma Mater'' (University of Illinois)
**Alma mater** (z lat. *Matka živiteľka*) je pôvodne antické označenie pre Božiu Matku (častejšie označovanú ako *Magna Mater*, Veľká Matka). Dnes alma mater metaforicky označuje vysokú školu alebo univerzitu, v ktorej študent získal vzdelanie. Výraz pochádza z motta najstaršej európskej univerzity v Bologni: *Alma mater studiorum*.

## Pozri aj
* Univerzita
* Vysoká škola

## Iné projekty

Kategória:Latinské výrazy
Broad Meadow Water

**Broad Meadow Water** alebo **Broad Meadow River** (ír. *An Gabhar*) je rieka vo východnom Írsku. Meria .

Pramení na východnom okraji mesta Dunshaughlin v grófstve Meath. Od prameňa tečie východným smerom cez mestá Ratoath a Ashbourne, odtiaľ pokračuje juhovýchodným smerom ku Greenoge a znovu smeruje na východ. Sprava potom priberá Dun Water, vteká na územie grófstva Fingal a na dolnom toku výraznejšie rozširuje svoje koryto. Opäť sa stáča na juhovýchod, preteká okrajom mesta Swords, podteká cestu R132 a sprava priberá Ward. Severovýchodne od centra mesta ústi výrazne rozšíreným estuárom do Írskeho mora.

Kategória:Úmorie Írskeho mora
Kategória:Rieky v Írsku
Neo

**Neo** môže byť:
* predpona označujúca „novú” podobu alebo oživenie starého slova
* medzinárodný pomocný plánový jazyk, pozri Neo (jazyk)
* postava z filmovej série *Matrix*, pozri Neo (Matrix)
Dargle

thumb|Dargle pri meste Bray
**Dargle** (angl. *Dargle River*, ír. *An Deargail*) je rieka vo východnom Írsku. Meria , preteká výlučne územím grófstva Wicklow a ústi do prielivu sv. Juraja.

Pramení v pohorí Wicklow Mountains na južnom svahu vrchu Tonduff () v nadmorskej výške cca  Na hornom toku tečie východným smerom dolinou Glensoulan, následne prepadáva cez strmé skalné prahy, pričom vytvára vodopád Powerscourt Waterfall. Ďalej sa stáča smerom na sever, výrazne meandruje a zľava priberá Glencree. Odtiaľ už pokračuje severovýchodným smerom, koryto sa viacnásobne vlní, sprava potom priberá Killough a zľava Glencullen. Na dolnom toku podteká cestu N11, preteká intravilánom mesta Bray, kde sa severovýchodne od jeho centra vlieva do prístavu Bray Harbour v Írskom mori.

## Iné projekty

Kategória:Úmorie Írskeho mora
Kategória:Rieky v Írsku
Delvin

**Delvin** môže byť:

*mestečko v Írsku (grófstvo Westmeath), pozri Delvin (grófstvo Westmeath)
*rieka v Írsku ústiaca do Írskeho mora, pozri Delvin (Írske more)
*rieka v Írsku, prítok Mattocku, pozri Delvin (prítok Mattocku)
Delvin (Írske more)

**Delvin** (angl. *Delvin River*, ír. *An Ailbhine*) je rieka vo východnom Írsku. Meria  a je hraničnou riekou medzi grófstvami Dublin a Meath.

Pramení severne od obce Garristown v grófstve Fingal. Sprvu tečie na východ a zľava priberá Bartramstown. Od Glebe East už vytvára hranicu medzi správnymi jednotkami Fingal na juhu a Meath na severe. V oblasti Tobeen sa stáča na severovýchod, preteká okrajom obce Naul a v oblasti Reynoldstownu mení smer toku na sever. Nad obcou Stamullin sa stáča na severovýchod, preteká jej okrajom, podteká diaľnicu M1 a k ústiu pokračuje meandrujúc smerom na východ. Do Írskeho mora sa vlieva východne od obce Gormanstown.

Kategória:Úmorie Írskeho mora
Kategória:Rieky v Írsku
ICD

**ICD** môže byť:

* Medzinárodná klasifikácia chorôb
* doktor kánonického práva
* implantovateľný kardioverter-defibrilátor
* isocitrátdehydrogenáza
Alí Dájí

**Alí Dájí**, perz.   (* 21. marec 1969, Teherán) je iránsky futbalista a kapitán národného mužstva. Vlastní továreň na výrobu futbalových dresov.

## Ocenenia
* Ázijský hráč roku 2000

Kategória:Iránski futbalisti
Kategória:Hráči Bayern München
Kategória:Hráči Majstrovstiev sveta vo futbale 1998
Múzeum školstva a pedagogiky

alt=|náhľad|Múzeum školstva a pedagogiky, Charkovská 1, Bratislava
**Múzeum školstva a pedagogiky** je celoštátne špecializované múzejné pracovisko rezortu školstva, jediné svojho druhu na Slovensku. Po viacerých snahách o jeho založenie vzniklo v roku 1970. Jeho poslaním je zhromažďovať, odborne spracovávať, ochraňovať, vedecky zhodnocovať a prezentovať hmotné pamiatky dejín školstva a pedagogiky na Slovensku. Vo svojom fonde vlastní viac ako 50 000 tisíc zbierkových predmetov školskej povahy.

Múzeum sídli na Charkovskej 1 v bratislavskej Devínskej Novej Vsi, v budove bývalej obecnej a meštianskej školy postavenej v roku 1926.

Pravidelne pripravuje výstavy prezentujúce históriu slovenského školstva. Doposiaľ zrelizovalo cez 30 autorských výstav napr. Pilotná expozícia dejín školstva a pedagogiky , Pohľad do prírodovedného kabinetu a triedy 60. rokov 20. storočia, Prvé slovenské gymnázium Revúca , Slovenskí učitelia v odboji a Slovenskom národnom povstaní (1939-1945) , MŠaP 00045 . Mimoriadne úspešné sú cykly popularizačných výstav Osobnosti v školských laviciach , pripravovaných od roku 2006, v ktorých známe slovenské osobnosti zo sveta športu, divadla, literatúry či filmu spomínajú na obdobie svojich školských čias.

Pravidelne zapája sa do celoeurópskeho podujatia Noc múzeí a galérií, pripravuje odborné semináre, prednášky, školenia a spomienkové stretnutia pre odbornú verejnosť. Pre školské skupiny realizuje vzdelávacie programy, ponúka bádateľské služby a konzultácie pre študujúcich. 

## Externé odkazy
* Oficiálna stránka

Kategória:Petržalka
Kategória:Múzeá na Slovensku
Kategória:Vzdelávanie na Slovensku
Kategória:Ministerstvo školstva, výskumu, vývoja a mládeže Slovenskej republiky
Kategória:Múzeá v Bratislavskom kraji
Ebráhím Mírzápúr

**Ebráhím Mírzápúr** (* 16. september 1978, Mamoolan) je iránsky futbalista. Jeho mesačný plat je 135 tisíc Sk. Jeho trhová cena sa odhaduje na 0,75 mil eur.

Kategória:Iránski futbalisti
Kategória:Futbaloví brankári
Montegiardino

left|50px
thumb|Poloha kastelu (obce) na mape San Marína
**Montegiardino** je kastel (obec) v San Maríne. Má 813 obyvateľov (2005), jeho katastrálne územie je 3,31 km². Mesto vzniklo v roku 1463.

Kategória:Mestá v San Maríne
Fiorentino

vľavo|50px
vpravo|thumb|Panoráma Fiorentina
thumb|vpravo|150px|Poloha kastela (obce) na mape San Marína
**Fiorentino** je kastel (obec) v San Maríne. Má 2 245 obyvateľov (2006) a rozlohu katastrálneho územia 6,57 km². Mesto existovalo už za čias Rímskej ríše

Kategória:Mestá v San Maríne
Acquaviva

thumb|vpravo|200px|Poloha kastelu (obce)
**Acquaviva** je kastel (obec) v San Maríne. Má 1 812 obyvateľov (2006), jeho katastrálne územie má rozlohu 4,86 km².

Kategória:Mestá v San Maríne
Borgo Maggiore

náhľad|Lanová dráhathumb|vpravo|150px|Poloha kastelu (obce) na mape San Marína
**Borgo Maggiore** je kastel (obec) v San Maríne. S 5 992 (2003) obyvateľmi je druhé najväčšie mesto v krajine hneď po Dogana. Je tiež jedno z deviatich miest v San Maríne. Rozloha kastelu je 9,01 km².

Kategória:Mestá v San Maríne
Serravalle

left|45px
thumb|Serravalle
thumb|right|Poloha kastelu (obce) na mape San Marína

**Serravalle** je kastel (obec) San Marína. Má 8 700 obyvateľov (2005), čo je skoro dvakrát viac, ako má hlavné mesto San Marína San Marino. Sídli tu futbalový klub San Marino Calcio.

## Geografia
Serravalle susedí so sanmarinskými obcami Domagnano, Borgo Maggiore a s talianskymi obcami Verucchio, Rimini a Coriano.

## Dejiny
Prvá písomná zmienka pochádza z roku 962. V tejto dobe sa obec menovala *Castrum Olnani* (Dedina brestov). Serravalle sa pripojilo k republike San Marino v roku 1463, počas poslednej zmeny územia štátu. Aktuálny názov mesta je odvodený od talianskych slov *serra* (horský hrebeň) a *valle* (údolie). V meste stojí hrad postavený rodom Malatesta z Rimini.

## Partnerské mestá
*  Chiusi della Verna, Taliansko

## Referencie


## Iné projekty

## Externé odkazy
* Oficiálna stránka  

Kategória:Mestá v San Maríne
Davúd Sejed Abbásí

**Davúd Sejed Abbásí** je iránsky futbalista. Hrá v iránskom národnom družstve.

 

Kategória:Iránski futbalisti
Kategória:Osobnosti z Teheránu
Bukovská dolina

**Bukovská dolina** leží na južnej strane Nízkych Tatier v ich podcelku Ďumbierske Tatry. 

Preteká ňou potok Bukovec, ktorý je prítokom Hrona. Jej dolnou časťou prechádza cesta III. triedy z údolia Hrona do Pohronského Bukovca a jej hornou časťou prechádza žlto-značkovaný chodník na vrch Košarisko (). 

## Externé odkazy
* Poloha na turistickej mape

Kategória:Doliny Nízkych Tatier
Chiesanuova

thumb|right|150px|Poloha kastelu (obce) v San Maríne
**Chiesanuova** je kastel (obec) v San Maríne. Má 1 029 obyvateľov (2006), jeho katastrálne územie zaberá 5,46 km².

Kategória:Mestá v San Maríne
Porubská dolina

**Porubská dolina** sa nachádza na západnej strane Lúčanskej Malej Fatry. 

Preteká ňou Porubský potok a vedie ňou asfaltová cesta a zeleno-značkovaný chodník z Rajca cez sedlo pod Hnilickou Kýčerou do Valče. V doline sa nachádza niekoľko chát.

## Iné projekty

## Externé odkazy
* Poloha na turistickej mape

Kategória:Doliny Malej Fatry
Čebrať

**Čebrať** () je zalesnený vrch v severnej časti Veľkej Fatry. Nachádza sa približne  severozápadne od Ružomberka, nad jeho mestskou časťou Rybárpole. Z vrcholu je výhľad na mesto Ružomberok. Masívom prechádza Tunel Čebrať.

Juhovýchodne leží nižší Predný Čebrať, ktorý dosahuje výšku 

## Poloha
Nachádza sa na severovýchodnom okraji Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie obce Likavka a mestskej časti Ružomberka, Hrboltovej. Masív Čebraťa sa nachádza severne od ružomberskej mestskej časti Rybárpole, nad údolím rieky Váh. Východne leží obec Likavka, juhozápadne Černová a západným smerom Hrboltová. 

## Popis
Čebrať je husto zalesnený vrch s viacerými skalnatými bralami a dominuje okrajovej časti Šípskej Fatry nad mestom Ružomberok. Južné svahy klesajú do údolia Váhu, juhovýchodným smerom v horskom hrebeni leží menej výrazný Predný Čebrať (). Severozápadným smerom susedia Kečky (), severne Radičiná a Tlstá hora (), východným smerom dominuje masív Choča () a južným smerom je údolím Váhu oddelené Malinné (). Čebrať sa nachádza v povodí Váhu, kam stekajú potoky z juhozápadnej časti masívu, pokým východné odvodňujú prítoky riečky Likavka.

### Výhľady
Hoci je Čebrať pomerne husto zalesnený masív, skalné bralá a menšie čistiny umožňujú obmedzený, no zaujímavý výhľad na okolie. Dominujú vrchy severnej časti Veľkej Fatry, hrebeň Oravskej Magury, mohutný masív Veľkého Choča, veľká časť Liptovskej kotliny a takmer celé Nízke Tatry. Pri priaznivých podmienkach je z vhodných lokalít dobre viditeľný hrebeň Malej Fatry, Západných Tatier či Babia hora.

## Prístup
* po  značkovanom chodníku z Ružomberka

## Referencie

## Pozri aj
* Šípska Fatra
* Zoznam vrcholov vo Veľkej Fatre
* Tunel Čebrať

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Ružomberok
Kategória:Tisícovky na Slovensku
Kategória:Vrchy v okrese Ružomberok
Kategória:Likavka
Piesok (rozlišovacia stránka)

**Piesok** môže byť:

*prírodný nespevnený materiál, pozri piesok
*mestská časť Modry, pozri Piesok (Modra)
*miestna časť Valaskej, pozri Piesok (Valaská)

## Pozri aj
* Piesky
Kastel (San Maríno)

right|thumb|Mapa San Marína
**Kastel** alebo **obec** (tal. *castello*) je administratívna jednotka San Marína. San Maríno sa delí na 9 kastelov:
* Acquaviva
* Borgo Maggiore
* Chiesanuova
* Domagnano
* Faetano
* Fiorentino
* Montegiardino
* San Maríno (*Città di San Marino*), hlavné mesto
* Serravalle

## Pozri aj
* Zoznam miest v San Maríne

Kategória:Administratívne členenie
Kategória:San Maríno (štát)
Faktickosť

**Faktickosť** alebo **fakticita** môže byť:
*všeobecne:
**vlastnosť byť faktom, pozri fakt
**založenosť na faktoch; ozajstnosť
**skutočnosť existovania
**skutkovosť
**vecnosť
*vo filozofii: pozri fakticita (filozofia)

**Fakticita** je to, čo je faktom, čo sa vyskytuje ako fakt.
Matej Mináč

**Matej Mináč** (* 1. apríl 1961, Bratislava) je slovenský filmový režisér, scenárista a producent, syn fotografky Zuzany Mináčovej.

Jeho film *Nicholas G. Winton - Sila ľudskosti * získal v roku 2002 *International Emmy Award* za najlepší dokumentárny film.

## Filmografia
* 1999 *Všichni moji blízcí*
* 2002 *Nicholas G. Winton - Sila ľudskosti *
* 2006 *Kúzlo fotografie*
* 2010 *Anglická rapsodie*
* 2011 *Nickyho rodina*
* 2015 *Očima fotografky*
* 2016 Zachránené deti od nacistov

## Ocenenia

## Pozri aj
* Nicholas Winton

## Externé odkazy
* 
* 
* 

Kategória:Slovenskí režiséri dokumentárnych filmov
Kategória:Osobnosti z Bratislavy
Kategória:Riadni členovia SFTA
Kategória:Držitelia ceny Igric
Ukrajinská autonómna pravoslávna cirkev

**Ukrajinská autonómna pravoslávna cirkev** (po ukrajinsky: *Українська Автономна Православна Церква*) bola cirkev, ktorá sa rozširovala počas okupácie Ukrajiny Nemeckom v druhej svetovej vojne. Založili ju na synode biskupov 18. augusta 1941 v Počajive. Kanonicky sa táto cirkev podriaďovala moskovskému patriarchátu a ruskej pravoslávnej cirkvi. Do cirkvi patrili predovšetkým tí veriaci, ktorí sa orientovali na tradičnú ruskú pravoslávnu cirkev. Celkovo mala 15 biskupov a na jej čele stál metropolita volynský a žitomirský, exarcha celej Ukrajiny Alexej. K nej sa čiastočne pridali kláštory vo Volyne a Podneprí, vrátane Kyjevo-Pečerského kláštora.

Diferenciácia autonómnej pravoslávnej cirkvi a autokefálnej cirkvi bola príčinou ostrého boja medzi týmito dvoma pravoslávnymi cirkvami, do ktorého sa navyše zapojilo aj Nemecko, snažiace sa zachrániť si veriacich svojej cirkvi. Spoločné stretnutie predstaviteľov oboch cirkví v Počajevskom kláštore dňa 8. októbra 1942 však nemalo pozitívny výsledok. Po záhadnom zavraždení metropolitu Alexeja 7. mája 1943 sa patriarchom autonómnej pravoslávnej cirkvi stal metropolita Pantelejmon, avšak zostrená situácia medzi cirkvami trvala až do odchodu nemeckej armády v rokoch 1943–1944. Vtedy sa časť hierarchie autonómnej cirkvi odsťahovala na západ, kde vplývala na zahraničnú odnož ruskej pravoslávnej cirkvi a neskôr sa k nej pridala.

## Pozri aj
* Ukrajinská pravoslávna cirkev

## Zdroj
* Vlasovskij I.: Сергіянський розкол і Українська Автокефальна Православна Церква . 2. vydanie. zv. 4. časť 2. str. 416. New York. Kyjev. Sankt Baden Bruck. 1990. 
* Svedectvá vladyku Mstislava o Ukrajinskej autonómnej pravoslávnej cirkvi v rokoch 1941 - 1945 

Kategória:Ukrajina
Kategória:Pravoslávne cirkvi
Faetano

thumb|vľavo|50px|Erb mesta
thumb|150px|Poloha kastelu (obce) na mape San Marína
**Faetano** je kastel (obec) v San Maríne. Má 1 132 obyvateľov (2006), jeho katastrálne územie je 7,75 km².

## Založenie mesta
Prvá písomná zmienka o existencii mesta je z roku 1463.

Kategória:Mestá v San Maríne
University of California, Los Angeles

right|The seal of the University of California, Los Angeles (UCLA)
thumb|UCLA Anderson School of Management
**University of California, Los Angeles**, skrátene **UCLA**, je verejná výskumná univerzita sídliaca v meste Los Angeles v štáte Kalifornia v USA. Bola založená ako pobočka štátnej univerzity v roku 1919, je to druhý najstarší všeúčelový kampus v systéme Kalifornskej univerzity a má najväčší počet študentov zo všetkých univerzít v štáte.

## Iné projekty

## Externé odkazy
* UCLA - oficiálna stránka univerzity 


Kategória:University of California
Kategória:Vysoké školy v Kalifornii
Kaitoku

**Kaitoku** je masívny podmorský vulkán s troma vrcholmi, nachádzajúci sa v Pacifiku, asi 130&nbsp;km severozápadne od Iótó. Posledná erupcia vulkánu sa odohrala v roku 1984, odvtedy je oblasť monitorovaná Japonskou meteorologickou službou.

## Externé odkazy
* www.volcano.si.edu  - Kaitoku na Global Volcanism Program 

Kategória:Sopky Japonska
Lipik

thumb|Lipik
**Lipik** je mesto v západnej Slavónii v Chorvátsku. V roku 2001 tu žilo 6 674 obyvateľov.

Mesto je známe termálnymi prameňni s teplotou až 60&nbsp;°C a výdatnosťou približne 1,5&nbsp;mil.&nbsp;litrov. Pramene boli prvýkrát zdokumentované v roku 1773, v roku 1872 bol v meste otvorený prvý kúpeľný hotel.

Pramene sú obohatené sodíkom, fluórom a vápnikom a slúža na liečbu srdcovocievnych chorôb a chorôb pohybového ústrojenstva. Mierálka sa plní aj do fliaš a predáva pod značkou *Lipički Studenac*.

Sídli tu štátny žrebčinec na chov lipicanov.

## Partnerské mestá
*  Neustadt an der Aisch, Bavorsko, Nemecko

## Iné projekty

## Externé odkazy
* Oficiálna stránka

## Zdroj

Kategória:Mestá v Chorvátsku
Kategória:Kúpeľné mestá v Chorvátsku
Miloš Forman

**Miloš Forman**, pôvodne **Jan Tomáš Forman**, (* 18. február 1932, Čáslav† 13. apríl 2018 Danbury, Connecticut, USA ) bol režisér, scenárista a herec českého pôvodu žijúci v Spojených štátoch. Bol dvojnásobným držiteľom Oscara za réžiu filmov *[[Prelet nad kukučím hniezdom]]* (1975) a *[[Amadeus (film)|Amadeus]]* (1984).

## Filmografia
### Réžia
* 2006 – Goyove prízraky
* 1999 – Muž na Mesiaci
* 1996 – Ľud verzus Larry Flynt
* 1989 – Valmont
* 1984 – Amadeus
* 1981 – Ragtime
* 1979 – Vlasy
* 1975 – Prelet nad kukučím hniezdom
* 1971 – I Miss Sonia Henie
* 1971 – Taking Off
* 1967 – Hoří, má panenko
* 1966 – Dobře placená procházka (TV film)
* 1965 – Lásky jedné plavovlásky
* 1963 – Kdyby ty muziky nebyly
* 1963 – Konkurs
* 1963 – Černý Petr

## Literatúra
* FORMAN, Miloš: *Co já vím? Autobiografie Miloše Formana.* Brno : Atlantis, 1994, 237 s. ISBN 80-7108-076-4
* SLÁMA, Bohdan: *Povolání režisér : Rozhovor Bohdana Slámy s Milošem Formanem.* Praha : Prostor 2013. 280 s. ISBN 978-80-7260-286-5 (2. vydanie v roku 2014; ISBN 978-80-7260-293-3)

## Referencie


## Externé odkazy
* 
* 

Kategória:Českí filmoví herci
Kategória:Českí filmoví režiséri
Kategória:Filmoví herci USA
Kategória:Filmoví režiséri USA
Kategória:Filmoví herci židovského pôvodu
Kategória:Filmoví režiséri židovského pôvodu
Kategória:Českí filmoví scenáristi
Kategória:Filmoví scenáristi USA
Kategória:Českí skauti
Kategória:Nositelia Radu čestnej légie
Kategória:Držitelia Oscara za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Držitelia Césara
Kategória:Držitelia ceny BAFTA za najlepšiu réžiu
Kategória:Držitelia Českého leva
Kategória:Dvojčatá
Kategória:České osobnosti židovského pôvodu
Kategória:Osobnosti USA českého pôvodu
Kategória:Osobnosti USA židovského pôvodu
Kategória:Absolventi FAMU v Prahe
Kategória:Naturalizované osobnosti USA
Kategória:Osobnosti z Čáslavi
Kategória:Účastníci Medzinárodného filmového festivalu Karlovy Vary
Kategória:Nositelia Medaily Za zásluhy (Česko)
Renesančná hudba

**Renesančná hudba** je hudba písaná v Európe počas obdobia renesancie približne v rokoch 1400 až 1600.

Veľká zmena v chápaní umenia nastala v 14. storočí, keď sa začalo obdobie *renesancie* (znovuzrodenia). Do popredia sa dostáva prírodná filozofia a astronómia. Umenie hľadalo inšpiráciu v dielach antických umelcov.

V období renesancie má prevahu zborová vokálna tvorba - spievaný mnohohlas nazývaný polyfónia, so sprievodom nástroja alebo bez neho. Renesancia vyvrcholila v 16. storočí.

V renesancii sa využívali najmä lutny.

Obdobie renesancie sa delí na dve časti: Ars antiqua a Ars nova.

Renesančná hudba má 3 podoby:
* sprievodná hudba
* tanečná hudba
* sólová hudba

Hudobné nástroje:
*klavichord
*flauta
*lutna

Hlavní predstavitelia renesancie:
* Giovanni Pierluigi da Palestrina
* Orlando di Lasso
*

Kategória:Dejiny hudby
Kategória:Renesancia
Oratórium (hudba)

[náhľad|Bachov manuskript prvej strany Vianočného oratória BWV 248[Súbor:Bach - Christmas Oratorio (Dalal) - 10 Sinfonia.ogg|náhľad|Sinfonia]]
**Oratórium** (lat. *oratorium*, modlitebňa) je rozsiahla (až celovečerná) epická, vokálno-inštrumentálna cyklická skladba určená pre sólistov, zbor (zvyčajne zmiešaný), orchester a rozprávača. Dej oratória prerozprávava recitátor, nazývaný aj testo alebo historicus. Znakom pôvodných oratórií bol duchovný námet. Oratórium naväzovalo na stredoveké duchovné hry na biblické námety. Postupne však došlo k sekularizácii oratória, ktoré máva historické alebo mytologické námety.

Je to hudobná forma, ktorá vznikla na konci renesancie a najviac sa uplatnila v baroku a ranom klasicizme, ale uplatnilo sa aj v hudbe 19. a 20. storočia. Oratórium pozostáva zvyčajne z inštrumentálnej predohry, árií, recitatívov a zborov. Na rozdiel od opery nevyžaduje herecké výkony a sústredí sa na virtuózne hudobné prevedenie.

## Významné oratóriá

* Giacomo Carissimi: 14 oratórií medzi nimi napr:
** *Baltazar*
** *Jephta*
** *Jonas*
** *Judicium Salomonis*

*Johann Sebastian Bach
**Vianočné oratórium
*Georg Friedrich Händel
**Judáš Makabejský
**Mesiáš
**Saul
**Samson
**Izrael v Egypte
*Joseph Haydn
**Stvorenie sveta
**Štyri ročné obdobia
*Felix Mendelssohn-Bartholdy
**Eliáš
*Arthur Honegger
**Kráľ Dávid
**Jana z Arcu na hranici
*Igor Stravinskij
**Oedipus Rex, oratórium-opera
*Vladimír Godár
**Orbis Sensualium Pictus, oratórium
*Antonín Dvořák
**Svatá Ludmila

## Referencie


Kategória:Dejiny hudby
Kategória:Hudobné diela
University of Cambridge

thumb|150px|right|Oficiálny znak Univerzity Cambridge

**University of Cambridge** (iné názvy: po slovensky aj **Cambridgeská univerzita, Univerzita v Cambridgei**, neformálne **Cambridge University, Cambridge**) sídli v meste Cambridge v Anglicku a je druhá najstaršia univerzita v anglicky hovoriacom svete. 

Trvale sa radí medzi 5 najlepších svetových univerzít. Podľa rebríčka QS je momentálne najlepšou univerzitou na svete = 1. miesto.  Spoločne s univerzitami v Oxforde, University College London, LSE a Imperial College London tvoria G5, skupinu super-elitných univerzít vo Veľkej Británii. Cambridge je tiež členom Russell Group, skupiny najprestížnejších výskumných univerzít v Británii.

Tradične si ju vyberajú na štúdium členovia kráľovskej rodiny (kráľ Eduard VII., kráľ Juraj VI., princ Henry z Gloucesteru, princ William z Gloucesteru a Edinburghu a princ Charles sú absolventami) a produkovala doteraz 83  držiteľov Nobelovej ceny.

Univerzita má 31 fakúlt (colleges). Tieto fakulty hrajú významnú rolu v sociálnom živote študentov. Od nich závisia aj štipendiá a granty o ktoré sa môžu študujúci uchádzať.

## Zoznam fakúlt


* Christ's College
* Hughes Hall
* Robinson College
* Churchill College
* Darwin College
* Jesus College
* St Catharine's College
* Clare College
* Clare Hall
* King's College
* St Edmund's College
* Corpus Christi College
* Lucy Cavendish
* St John's College
* Downing College
* Magdalene College
* Selwyn College
* Emmanuel College
* Murray Edwards College
* Sidney Sussex College
* Fitzwilliam College
* Newnham College
* Trinity College
* Girton College
* Pembroke College
* Trinity Hall
* Gonville and Caius College
* Peterhouse
* Wolfson College
* Homerton College
* Queens' College


## Referencie

 
## Pozri aj
* Oxfordská univerzita

## Iné projekty

## Externé odkazy
* University of Cambridge (oficiálna stránka)


Cambridge
Kategória:Cambridge (Cambridgeshire)
Kantáta

**Kantáta** (lat. cantate - spievať) je „vokálno-inštrumentálna, spravidla viacčasťová skladba pre sólové hlasy s inštrumentálnym sprievodom alebo pre spevácky zbor a orchester“. Najznámejším skladateľom kantát bol Johann Sebastian Bach.

## Zdroje
Kita-Iótó

**Kita-Iótó** (staršie: *Kita-Iwótó*; 1945(?)2007: **Kita-Iwó-džima/Kita-Iwódžima** resp. **Kita-Ió-džima/Kita-Iódžima** – doslova: "severný sírny ostrov") je menší ostrov, nachádzajúci sa v súostroví Izu v Tichom oceáne. Ostrov je tvorený prevažne bazaltovými horninami a týči sa  nad hladinou mora. Jediné historické erupcie boli zaznamenané z podmorského krátera *Funka-Asane*, nachádzajúceho sa asi  severozápadne od pobrežia ostrova.

## Externé odkazy
* www.volcano.si.edu  – ostrov Kita-Iótó na Global Volcanism Program 

Kategória:Ostrovy Japonska
Kategória:Sopky Japonska
Kategória:Stratovulkány
Rula

**Rula** je hornina zo skupiny premenených hornín. Obsahuje (podobne ako granit) kremeň, sľudy a živce. Od granitu sa líši zbridličnatením (plošným usporiadaním minerálov kolmo na smer tlaku). Podobne ako v svore sa v nej nachádza niekedy v menšom množstve aj granát. Má rovnobežne prúžkovitý vzhľad, v ktorom sa striedajú svetlé prúžky kremeňov a živcov s tmavšími prúžkami sľudy - najmä biotitu. Používa sa ako stavebný a dlažbový kameň a štrk. Pomerne rýchlo zvetráva.

Termín rula používaný v slovenčine a češtine je odvodený od názvu mesta Ruhla v nemeckom Durínsku, známom výskytmi rúl. V literatúre možno nájsť aj zastarané názvy ako *rúla*, *gneis*, *gneiss*, *gnajs*, odvodené od medzinárodne používaného termínu *gneiss* (angličtina, nemčina, ruština a iné). Termín rula je štandardizovaný aj v technickej praxi.
 
## Klasifikácia
Podľa pôvodu sa ruly delia na:
* pararuly, ktoré vznikli premenou pelitických usadených hornín
* ortoruly, ktoré vznikli premenou kyslých vyvretých alebo premenených hornín, oproti pararulám majú vyšší podiel svetlých minerálov.

## Výskyt
náhľad|Rula súboru Acasta z Kanady, jedna z dosiaľ najstarších hornín nájdená na zemskom povrchu.
Ruly sa na Slovensku nachádzajú veporiku a všetkých jadrových pohoriach, ich celkový podiel na geologickej stavbe Západných Karpát je malý. Najtypickejšie sú prechody medzi rulami, svormi a biotitickými fylitmi, alebo rulami, migmatitmi a hybridnými granitmi. V Česku sa nachádzajú napr. na Šumave, v Orlických horách, Českomoravskej vrchovine a inde. Ruly súboru Acasta v Kandaskom Severozápadnom teritóriu asi 350 km severne od Yellowknife sú najstaršie známe horniny známe zo zemského povrchu. Ich vek je približne 4,03 miliardy rokov, čo zodpovedá hadaiku.

## Referencie


## Iné projekty
.

Kategória:Premenené horniny
Iótó

**Iótó** (staršie *Iwótó*; 19452007 **Iwó-džima/Iwódžima** príp. **Ió-džima/Iódžima**; jap. *硫黄島* – Iótó/Ió-džima = *sírny ostrov*) je ostrov vulkanického pôvodu, nachádzajúci sa v Tichom oceáne, asi  južne od Tokia. Ostrov má trojuholníkový plochý tvar, jediná morfologická vyvýšenina sa nachádza na juhovýchodnom okraji – troskový kužeľ *Suribači-jama*, šírka ostrova je , plocha je .

## Dejiny
Ostrov bol až do začiatku 19. storočia neobývaný, potom ho kolonizovalo Japonsko a v roku 1943 na ňom žilo približne 1 100 civilistov. Väčšina bola zamestnaná v cukrovare alebo v sírnej bani v severovýchodej časti ostrova. Ostrov bol začiatkom roka 1945 dejiskom jednej z bitiek druhej svetovej vojny – bitky o Iwó-džimu. V súčasnosti je Iótó neobývaný, s výnimkou občasného výskytu vojakov japonských obranných síl, ktorí sa starajú o tunajšiu námornú základňu. Na vstup na ostrov je potrebné povolenie.

## Geologická stavba
Ostrov predstavuje zvyšok kaldery – v podstate je to ploché kalderové dno. Petrograficky sa odlišuje od iných ostrovov súostrovia Izu – horniny sú kyslejšie, prevládajú andezity a trachyandezity. Za posledných 700 rokov nastáva vplyvom vulkanizmu pomalý výzdvih ostrova. Na ostrove sa nachádzajú početné fumaroly, vulkanicky aktívna je západná a severozápadná časť ostrova.

## Iné projekty
.

## Externé odkazy
* www.volcano.si.edu – ostrov Iwo-džima na Global Volcanism Program 

Kategória:Ostrovy Japonska
Kategória:Sopky Japonska
Kategória:Kaldery
Kategória:Aktívne sopky
Kita-Fukutokutai

**Kita-Fukutokutai** je podmorský vulkán v Pacifiku, nachádzajúci sa približne na pol ceste medzi ostrovmi Iótó a Minami-Iótó. Vrchol sopky sa nachádza len 73&nbsp;m pod hladinou mora. Sopečná činnosť v oblasti bola prvýkrát hlásená v roku 1937, posledná erupcia bola pozorovaná rybárskou loďou v roku 1988 (toto hlásenie však nebolo potvrdené inými pozorovaniami).

## Externé odkazy
* www.volcano.si.edu - Kita-Fukutokutai na Global Volcanism Program 

Kategória:Sopky Japonska
Ausa

**Ausa** je rieka na severe San Marína. V jej brode je najmenšia nadmorská výška San Marína: 

Kategória:Rieky v San Maríne